2018. gada . novembrī Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 13. oktobra noteikumos Nr. 590 “Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”””**

Izdoti saskaņā ar

Lauksaimniecības un

lauku attīstības likuma

5. panta ceturto daļu

Izdarīt Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”” (Latvijas Vēstnesis, 2015, 213. nr., 2016, 155. nr., 2017, 199. nr., 2018, 112. nr.) šādus grozījumus:

1. Papildināt 7. punktu aiz vārda “centrs”ar vārdiem un skaitļiem “, izņemot, ja vietējā pašvaldība reģionālās nozīmes attīstības centrā īsteno šo noteikumu 5.1.3. apakšpunktā minēto darbību”.
2. Papildināt 12. punktu ar otru teikumu šādā redakcijā:

“Projektā paredzamais gala produkts var būt pārtikas produkts, kas nav minēts Līguma par Eiropas Savienības darbību I pielikumā.”

1. Izteikt 13.2.4. apakšpunktu šādā redakcijā:

“13.2.4. paredzēts iegādāties vai aprīkot ar stacionārām iekārtām šo noteikumu 37.11. apakšpunktā minēto mobilo tehniku vai piekabi (transportlīdzekli, kam nav motora un kas paredzēts braukšanai savienojumā ar transportlīdzekli) vai iegādāties pamatlīdzekli, kas nav stacionāri novietojams. Projektā iegādāto vai aprīkoto atbalsta pretendenta īpašumā esošo šo noteikumu 37.11. apakšpunktā minēto mobilo tehniku un piekabi, kā arī pamatlīdzekli, kas nav stacionāri novietojams, uzraudzības laikā var izmantot arī ārpus vietējās attīstības stratēģijas īstenošanas teritorijas;”.

1. Papildināt 13.5. apakšpunktu aiz vārda “izveide” ar vārdiem “, pamatlīdzekļu iegāde, kuri nav stacionāri novietojami,”.
2. Svītrot 43.3. un 44.3. apakšpunktā vārdus “kas reģistrēts zemesgrāmatā un”.
3. Papildināt noteikumus ar 44.10. apakšpunktu šādā redakcijā:

“44.10. būvvaldes saskaņojumu vai izziņu par projektā paredzēto atsevišķu labiekārtojuma elementu, stacionāru reklāmas vai informācijas stendu uzstādīšanu.”

1. Izteikt 45. punktu šādā redakcijā:

“45. Ja pretendents nekustamo īpašumu, kurā paredzēts īstenot projektu, saskaņā ar šo noteikumu 43.3. un 44.3. apakšpunktu nenomā, nepatapina vai neiesniedz saskaņojumu ar nekustamā īpašuma īpašnieku, tad nekustamais īpašums ir pretendenta īpašumā, un to apliecina ieraksts zemesgrāmatā, vai arī zemesgrāmatā ir ierakstītas nekustamā īpašuma apbūves tiesības. Ja pretendents ir tiešās vai pastarpinātās pārvaldes iestāde, vietējā pašvaldība vai reliģiskā organizācija, tad attiecīgais nekustamais īpašums ir tiešās vai pastarpinātās pārvaldes iestādes, vietējās pašvaldības vai reliģiskās organizācijas īpašumā ar apliecinošu ierakstu zemesgrāmatā vai tiešās vai pastarpinātās pārvaldes iestādes, vietējās pašvaldības vai reliģiskās organizācijas valdījumā.”

1. Izteikt 56. punktu šādā redakcijā:

“56. Atbalsta saņēmējs, sākot ar ceturto gadu pēc projekta īstenošanas par pilno noslēgto gadu un turpmāk visā projekta uzraudzības periodā katru gadu mēneša laikā pēc gada pārskata iesniegšanas, Valsts ieņēmumu dienestā iesniedz Lauku atbalsta dienestā pārskatu par atbalsta saņēmēja saimnieciskās darbības rādītājiem par iepriekšējo kalendāra gadu (3. pielikums)” saistībā ar aktivitāti “Vietējās ekonomikas stiprināšanas iniciatīvas”.

1. Papildināt 2. pielikumu ar B.6.5. apakšpunktu šādā redakcijā:

|  |  |
| --- | --- |
| “B.6.5. Projekta īstenošanas darbības virziens (attiecas, ja projektā īsteno noteikumu 51. apakšpunktā minēto darbību) | |
| Projekts tiks īstenots šādā nozarē | |
| *NACE* 2. red. klasifikācijas 4 zīmju ciparu kods |  |
| *NACE* 2. red. klasifikācijas nosaukums (atbilstoši norādītajam kodam)” |  |

Ministru prezidents Māris Kučinskis

Zemkopības ministrs Jānis Dūklavs